Emir Spahić

**Emir Spahić** (rođen 18. augusta 1980) jest bivši bosanskohercegovački nogometaš i nekadašnji kapiten bosanskohercegovačke nogometne reprezentacije. Trenutno je tehnički direktor bosanskohercegovačke nogometne reprezentacije.

## Klupska karijera
### Početak karijere
Na klupskom nivou, Spahić je igrao za NK Čelik iz Zenice, odakle je prešao u GOŠK Dubrovnik. Nakon toga prelazi u NK Zagreb u kojem je proveo 3 godine. 2004. godine prelazi u ruski klub FC Shinnik koji se tada takmičio u Premijer ligi Rusije. Nakon samo jedne sezone provedene u Shinniku, prelazi u Torpedo Moskvu. 2006. godine prelazi u Lokomotiv Moskvu gdje je odličnim igrama privukao pažnju velikih evropskih klubova na sebe.

### Montpellier
Godine 2009. prelazi u francuski Montpellier nakon tri godine provedene u ruskoj Lokomotivi. U svom debiju za Montpellier protiv PSG-a postigao je gol glavom u 94. minuti za konačnih 1-1, čime je odmah osvojio simpatije domaćih navijača. Svoj drugi pogodak za Montpellier postiže u utakmici protiv Lorienta koja je završila remijem 2-2. U augustu 2010. godine Spahić je sa menadžerom, Arsen Wengerom, dogovorio transfer u engleski klub Arsenal F.C., međutim velika odšteta od 25 miliona eura koju su tražili iz uprave Montpelliera spriječila je realizaciju transfera.

### Sevilla
U ljeto 2011. godine, Spahić za €2 miliona prelazi u špansku Sevillu, sa kojom potpisuje trogodišnji ugovor. U klubu mu se također pridružuje sunarodnjak, Miroslav Stevanović, u januaru 2013. godine. Prvi pogodak za Sevillu, Spahić postiže u utakmici protiv Osasune koja je okončana rezultatom 1-0 za Sevillu.

### Anzhi Makhachkala
Nakon neslaganja sa upravom Seville, Spahić biva posuđen ruskoj ekipi Anzhija u februaru 2013. godine. Prvi pogodak za klub je postigao u aprilu 2013. godine u utakmici protiv Volga Nizhny Novgorod u sklopu Premijer lige Rusije.

### Bayer Leverkusen
U junu 2013. potpisao je dvogodišnji ugovor za njemački Bayer 04 Leverkusen. U aprilu 2014, Spahić postiže svoj prvi pogodak za Bayer u utakmici protiv Nurnberga koja završava rezultatom 4–1. U martu 2015, Spahić je proglašen za najboljeg odbrambenog fudbalera u Evropi u izboru Međunarodnog centra za sportske studije (). U aprilu 2015, Bayer raskida ugovor sa Spahićem nakon incidenta u kojem je Spahić nasrnuo na pripadnika klupskog osiguranja koji navodno nije dozvolio Spahićevom prijatelju da pristupi klupskim svlačionicama.

### Hamburger SV
U julu 2015. godine, njemački klub Hamburger SV potvrđuje da je postigao dogovor sa Spahićem o anagažmanu u periodu od jedne godine, odnosno do juna 2016. godine. kada je ušao s klupe. Svoj prvi gol za reprezentaciju postigao je u prijateljskoj utakmici protiv reprezentacije Japana 28. februara 2006. na stadionu Signal Iduna Park u Dortmundu (Njemačka). Spahić je bio kapiten bosanskohercegovačke fudbalske reprezentacije. Nakon Svjetskog prvenstvu u Brazilu Spahić se oprostio od reprezentacije. Za reprezentaciju je odigrao ukupno 77 utakmica prije umirovljenja. Selektor reprezentacije BiH Safet Sušić je izjavio kako će pozvati Spahića za utakmicu protiv reprezentacije Izraela koja je odigrana 15. novembra 2014. Emir Spahić se oprostio od reprezentativne karijere 7. augusta 2014. ali se brzo nakon toga i vratio u reprezentaciju.
Zadnju utakmicu u dresu reprezentacije Bosne i Hercegovine odigrao je 28. maja 2018. u prijateljskom susretu protiv nogometne reprezentacija Crne Gore.

## Porodica
Emirov otac Ramiz je iz crnogorskog djela Sandžaka, a majka Fatima iz Gacka. Oboje su radili u Dubrovniku, gdje su se i upoznali i formirali porodicu. Emir ima dva brata, starijeg Nermina te mlađeg Alena koji je također nekadašnji nogometaš.

## Statistika
### Reprezentacija
*Izvor:*

### Golovi za reprezentaciju BIH
**Nastupi za reprezentaciju po godinama**
mini|200px|Emir Spahić u dresu reprezentacije Bosne i Hercegovine (31. mart 2015)

## Reference
## Vanjski linkovi
*
*
*Profil na transfermarkt.de

Kategorija:Rođeni 1980.
Kategorija:Živi ljudi
Kategorija:Biografije, Dubrovnik
Kategorija:Bosanskohercegovački nogometaši
Kategorija:Nogometaši Čelika
Kategorija:Nogometaši HSV-a
Kategorija:Nogometaši Seville
Kategorija:Nogometaši Bayer 04 Leverkusena
Kategorija:Nogometaši Montpelliera
Kategorija:Nogometaši Lokomotiv Moskve
Kategorija:Nogometaši Zagreba
Kategorija:Igrači na Svjetskom prvenstvu u nogometu 2014.
Kategorija:Bosanskohercegovački sportisti 21. vijeka
Kategorija:Bivši studenti Univerziteta u Sarajevu